TTA โบรกอัพเป้าใหม่ 15 บาท รับอานิสงส์ “ไฮซีซั่น” ขนส่งเรือเทกองไตรมาส 2-3  
TTA โบรกอัพเป้าใหม่ 15 บาท รับอานิสงส์ "ไฮซีซั่น" ขนส่งเรือเทกองไตรมาส 2-3 พร้อมปรับเพิ่มประมาณการกำไรปี 65-66 โตเด่น
TTA โบรกอัพเป้าใหม่ 15 บาท รับอานิสงส์ "ไฮซีซั่น" ขนส่งเรือเทกองไตรมาส 2-3 พร้อมปรับเพิ่มประมาณการกำไรปี 65-66 โตเด่น
18 พ.ค. 2565

บล.เคทีบีเอสที ระบุในบทวิเคราะห์วันนี้ (12 พ.ค.2565) ว่า บริษัท โทรีเซนไทย เอเยนต์ซีส์ จำกัด (มหาชน) หรือ TTA บริษัทรายงานกำไร สุทธิในไตรมาส 1/2565  ที่ 980 ล้านบาท inline กับที่คาด โดยรายได้อยู่ที่ 6.03 พันล้านบาท (โต 75% เทียบช่วงเดียวกันของปีก่อน, ลดลง 21% เทียบไตรมาสก่อนหน้า)
โดยการเติบโต เทียบช่วงเดียวกันของปีก่อน มาจากค่าระวาง TCE rate ของ TTA เฉลี่ยในไตรมาส 1/2565 ที่ระดับ USD24,987/วัน แต่ลดลง 16% เทียบไตรมาสก่อนหน้า จากปัจจัยฤดูกาล ด้านธุรกิจนอกยังไม่ค่อยดีนัก และเห็นการขาดทุนมากขึ้น ส่วนธุรกิจปุ๋ยเคมีลดลง เทียบไตรมาสก่อนหน้า จากปัจจัยฤดูกาล สำหรับ blended GPM ในไตรมาส1/2565 ที่ 24.0% (เทียบไตรมาส 1/2564 = 15.6%,ไตรมาส 4/2564 = 27.0%)
โดยปรับประมาณการกำไรสุทธิปี 2565 และ 2566 ขึ้น 23% และ 13% ที่ 4,03 พันล้านบาท  และ 2.75 พันล้านบาท ด้วย assumption TCE rate ปี 2565 ใหม่ที่ USD25,278/วัน (เดิม USD21,667/วัน) โดยมีมุมมองว่าค่าระวางปีจะอยู่ในระดับสูงตลอดปีทำให้เฉลี่ยทั้งปีมีโอกาส เติบโตขึ้น เทียบช่วงเดียวกันของปีก่อน
นอกจากนี้คาดว่าหากสถานการณ์โควิดในจีนคลี่คลายแล้วจีน เปิดเมืองอย่างเต็มที่น่าจะเห็น pent up demand ของการขนส่งที่จะหนุนให้ ค่าระวางปรับตัวขึ้นได้ต่อเนื่องไปยังไตรมาส 3 ที่เป็นช่วง high season ราคาหุ้น outperform SET ราว 15% ใน 1 เดือนที่ผ่านมา
ทั้งนี้ยังคงคำแนะนำ “ซื้อ” จากค่าระวางจะได้ประโยชน์จากการเริ่มเข้าสู่ high season ของการขนส่งเรือเทกองในไตรมาส 2-3 อีกทั้ง หากจีนสามารถควบคุมโควิดและกลับมาเปิดเมืองได้ ตามปกติ อาจส่งผลให้มี pent up demand และหนุนค่าระวางให้ปรับตัวขึ้นได้ ด้าน Valuation น่าสนใจ ปัจจุบันเทรดที่ PER 5.4x และ PBV ที่ 0.6x